Penny Marshallová

Penny Marshallová (; * 15. október 1943, Bronx, New York, New York, USA – † 17. december 2018, Los Angeles, Kalifornia) bola americká herečka, režisérka a producentka. Jej úspechom bola postava LaVerne v televíznom seriáli Laverne & Shirley (1976-1983), kde získala tri nominácie na cenu Zlatý glóbus za najlepší herecký výkon v televíznom sérii hudobnom alebo komediálnom. V roku 1990 režírovala film Čas prebudenia, (podľa knižnej predlohy Olivera Sacksa), ktorý bol nominovaný na Oscara.

Životopis 
Narodila sa v Bronxe v New Yorku. Jej bratom je známy režisér Garry Marshall. Jej otec mal taliansky pôvod a matka mala nemecký, anglický a škótsky pôvod.

Kariéra 

Penny sa prvýkrát objavila v televíznej reklame na šampón Head and Shoulders. Mala hrať dievča so strhujúcimi, nezaujímavými vlasmi a Farrah Fawcett mala hrať dievča s hustými a pôvabnými vlasmi. Táto reklama vzbudila dojem v spoločnosti, že Penny moc nedbá o svoj vzhľad a Farrah bola považovaná za tú pôvabnú a krásnu. Farrah cítila  neistotu v vzhľade Penny, a v priebehu časov jej pomáhala na vzhľade. 
V roku 1970 sa Garry Marshall stal výkonným producentom televízneho seriálu The Odd Couple. Nasledujúci rok bola Penny obsadená do stáleho obsadenia - štyri roky hrala sekretárku Myrnu. 

Dňa 11. novembra 1975 Garry Marshall predstavil seriál LaVerne a Shirley plus hlavné postavy LaVerne DeFazio a Shirley Feeney (ktoré hrajú Penny Marshallová a Cindy Williams). Postavy Laverne a Shirley sa objavili aj v ďalších piatich epizódach seriálu Happy Days. V roku 1982 na začiatku ôsmej sezóny Laverne & Shirley, Cindy Williams opustila seriál kvôli tehotenstvu. Seriál bol zrušený po poslednej epizóde sezóny vysielanej v máji 1983. Postavu LaVerne DeFazio, si Penny spoločne s jej hereckou kolegyňou Cindy Williams zahrali aj v roku 2013 v seriáli Sam & Cat.

Dabovala tiež jednu z vedľajších postáv v seriáli Simpsonovci.

Režisérska tvorba
Na bratov popud sa začala zaujímať o režisérstvo. Zatiaľ čo hrala v Laverne a Shirley podieľala sa ako režisérka na štyroch epizódach tohto seriálu. V roku 1979 režírovala niekoľko epizód krátkeho sitcomu Working Stiffs, v ktorom hrali Michael Keaton a James Belushi. Jej prvým filmom je Jumpin 'Jack Flash (1986) v ktorom hrala hlavnú úlohu Whoopi Goldberg. Možnosť režírovať film dostala kvôli nezhodám Whoopi Goldberg s pôvodným režisérom. Dala vo filme tiež priestor dcére Tracy a bratovi Garrymu.

Penny mala niekoľko úspešných celovečerných filmov od polovice 80. rokov, vrátane filmu Big (1988), v ktorom hral Tom Hanks (prvý film režírovaný ženou, ktorý zarobil viac ako 100 miliónov amerických dolárov), Awakenings (1990) s Robinom Williamsom a Robertom De Nirom, A League of Their Own (1992) s Geenou Davisovou, Tomom Hanksom  a The Preacher's Wife (1996), kde hrali Denzel Washington a Whitney Houston. V roku 1991 získala cenu Women in Film Crystal Award. V roku 2001 tiež obsadila herečku Drew Barrymore a Brittany Murphy v životopisnom filme Riding in Cars with Boys.

V rokoch 2010-2011 režírovala dve epizódy seriálu Showtime United States of Tara (v hlavnej úlohe s Toni Collette).

Úmrtie 
V roku 2010 oznámila, že jej bola diagnostikovaná rakovina pľúc, ktorá metastázovala do jej mozgu. V roku 2012 povedala, že jej zdravotný stav je v remisií.  

Zomrela v Los Angeles na komplikácie s cukrovkou 17. decembra 2018 vo veku 75 rokov.

Referencie

Iné projekty

Externé odkazy

Zdroj 

Režiséri USA
Filmové herečky USA
Televízne herečky USA
Dabingové herečky USA
Osobnosti z Bronxu